62009TO0392_LT
Subject of the case
Rezoliucinė dalis
Subject of the case
Dalykas
Prašymas sustabdyti 2009 m. liepos 22 d. Komisijos sprendimo C (2009) 5791 galutinis, susijusio su EB Sutarties 81 straipsnio ir EEE susitarimo 53 straipsnio taikymo procedūra (byla COMP/39.396 – Reagentai kalcio karbido ir magnio pagrindu, skirti plieno ir dujų pramonei), vykdymą.
Rezoliucinė dalis
Rezoliucinė dalis
1. Atmesti Jaroslav Červenka, Milan Hošek, Roman Murar, Adrián Vološin, Milan Kasanický ir Peter Fratič prašymą leisti įstoti į bylą.
2. Sustabdyti ieškovės 1. garantovaná a.s. pareigos Europos Komisijai pateikti banko garantiją vykdymą, kad nedelsiant nebūtų išieškota jai pagal 2009 m. liepos 22 d. Komisijos sprendimo C (2009) 5791 galutinis, susijusio su [EB] 81 straipsnio ir EEE susitarimo 53 straipsnio taikymo procedūra (byla COMP/39.396 – Reagentai kalcio karbido ir magnio pagrindu, skirti plieno ir dujų pramonei), 2 straipsnį skirta bauda, kol įvyks pirmasis iš šių dviejų įvykių:
– 2012 m. liepos 11 d. sueis ilgalaikių skolų terminas,
– bus priimtas pagrindinę bylą užbaigiantis sprendimas,
su sąlyga, kad:
– nuo pranešimo apie šią nutartį ieškovė be išankstinio Komisijos leidimo negali nei tiesiogiai, nei netiesiogiai perleisti turimų filialo G1 Investment Ltd dalių,
– per vieną mėnesį nuo pranešimo apie šią nutartį ieškovė Bendrojo Teismo pirmininkui raštu pateiks sutikimą, pagal kurį jos filialas G1 Investment
ir šio filialo filialas Bounty Commodities Ltd
negali perleisti savo aktyvų trečiajam asmeniui be išankstinio Komisijos leidimo,
– nuo pranešimo apie šią nutartį ieškovė sumokės Komisijai 2,1 milijono eurų sumą,
– per vieną mėnesį nuo pranešimo apie šią nutartį kas tris mėnesius iki sprendimo pagrindinėje byloje paskelbimo arba kiekvienu atveju, kuris gali turėti įtakos ieškovės galimybei sumokėti paskirtą baudą ateityje, ieškovė raštu Komisijai pateiks ataskaitą apie savo aktyvų pokyčius, o konkrečiau kalbant, apie savo ilgalaikių investicijų pokyčius.
3. Atidėti bylinėjimosi išlaidų klausimo nagrinėjimą.